《寄李赵二友生》
宋代·贺铸

东风掠地百草青，颠毛余几今星星。
长年婴疾断还往，无处避愁徒醉醒。
联马寻芳狭斜道，衔舟待月沧浪亭。
遥输此兴二公子，涨海未应沈一萍。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。